«Ոչ»-ի այս ճակատի մաս են կազմում ՀԱԿ-ը, «Ժառանգությունը», մի քանի հ/կ-ներ, փաստաթղթի տակ ստորագրեցին նաեւ «Հիմնադիր խորհրդարանը», ԱԻՄ-ը, քաղաքագետների միությունը: Սեպտեմբերի 21-ին կամ, հնարավոր է, ավելի վաղ, կհայտարարվի նաեւ սահմանադրական փոփոխությունների դեմ ձեւավորվող մյուս ճակատի մասին, որը կոչվում է «Հանրային փրկության ճակատ»: Այս ճակատի մաս են կազմում 6 ուժեր, որոնցից 4-ը ստորագրեցին նաեւ շաբաթ օրը ստեղծված «Ոչ»-ի ճակատի միասնական փաստաթղթի տակ: Թե ինչով է տարբերվելու «Հանրային փրկության ճակատի» «ոչ»-ը, «Ոչ»-ի ճակատի «ոչ»-ից, մի փոքր անհասկանալի է մնում: Մեր հարցերին երեկ պատասխանեց «Հանրային փրկության ճակատի» ներկայացուցիչ, «Հիմնադիր խորհրդարանի» խոսնակ Վարուժան Ավետիսյանը: